
הודעת מטעמו של התובע 

בזיקה להחלטת בית המשפט הנכבד ובשים לב להודעת הנתבעת, מתכבד התובע להודיע ולהגיב כדלקמן:
1.  בניגוד לאופן הצגת הדברים ע"י הנתבעת, התובע לא קיבל דמי פגיעה, תקבוליו מהמל"ל מסתכמים בסך שהתקבל בגין מענק חד פעמי כאמור בהודעתו.
2. ניסיון הנתבעת ללמוד ו/או להסיק דבר מקביעת המל"ל שהסתכמה בבדיקה שארכה 2 דקות ולהשליך מכאן על קביעת מומחה בית המשפט שערך בדיקה יסודית מכח מינוי בית המשפט הנכבד נובעת אך ורק מחוסר שביעות רצונה מקביעת המומחה, הא ותו לא. 
3. על אף האמור, כפי שצויין בתחשיב הנזק מטעם התובע, התובע מציג ומוכיח הפסדי שכר לעבר ופגיעה בהווה ובעתיד ונכויותיו באות לידי ביטוי הן בקביעות המומחים והן בהשפעה על תפקודו.
4. לצרכי פשרה בשלב זה בלבד יסכים התובע להצעת בית המשפט הנכבד.

